# Helyi védelem

Legtöbbször elzárkózással valósul meg. Ez azt jelenti, hogy a lakosság a veszélyeztető hatások elől az épületekbe zárkózik el, és nem hagyja el az épületeket, amíg a veszély el nem hárul. A nyílászárókat nedves törölközővel, pléddel tömíti. Erre például akkor van szükség, amikor egy ipari baleset során veszélyes vegyi anyagok kerülnek a levegőbe. Vannak olyan települések, ahol speciális védőképességgel bíró építmények, un. óvóhelyek is vannak, amelyek a nagyon veszélyes, például a sugárzó anyagok ellen is megvédenék.

Az elzárkózás néhány alapszabálya:

* Az ablakok és az ajtó réseihez tegyen vizes plédet, vagy törölközőt.
* Figyelje a helyi rádió, televízió, hangosbemondó-kocsik közleményét.
* Lehetőleg ne használja hosszan a telefont.
* Mindig készítsen vizet az edényekbe.
* Készítsen elő néhány gyertyát, elemlámpát.
* Vegye számba az élelmiszereket, gyógyszereket, készüljön fel a „túlélő"- csomag összeállítására, az esetleges kitelepítésre.